**Otaniemen lukio** on Espoon Otaniemessä syksyllä 2019 toimintansa aloittanut runsaan tuhannen oppilaan lukio. Se toimii Aalto-yliopiston kampusalueella entisen Tiedon pääkonttorin rakennuksessa. Lukion muodostivat kaksi espoolaista lukiota, Pohjois-Tapiolan lukio ja Olarin lukio. Otaniemen lukio tarjoaa lukio-opintoja kolmella sisällöltään eroavalla opintolinjalla: yleislinja, matematiikka- ja luonnontiedelinja sekä teatterin ja median linja.

Otaniemen lukion muodostaneissa lukioissa opiskeli vuonna 2018 yhteensä 825 opiskelijaa. Tämän jälkeen opiskelijamäärä on ollut kasvussa, sillä esimerkiksi syksyksi 2019 lukioon otettiin 340 uutta opiskelijaa. Vuoden 2020 yhteishaussa ilmoitettu opiskelijamäärä oli jo 1 018.

Vuonna 2020 Otaniemen lukioon opiskelemaan pääsy edellytti suhteellisen korkeaa päättötodistuksen keskiarvosanaa (yleislinjalle 9,31, haettavana oli 232 aloituspaikkaa). Lukio oli tällä mittarilla yksi tavoitelluimmista lukioista Suomessa.

Matematiikka- ja luonnontiedelinja (MaLu)
-----------------------------------------

Otaniemen lukion matematiikka- ja luonnontiedelinjalla (MaLu) on opetus- ja kulttuuriministeriön myöntämä matematiikan ja luonnontieteiden erityinen koulutustehtävä. Lukiolle on myös myönnetty valtakunnallinen kehittämistehtävä, jonka tarkoituksena on kehittää ja levittää luonnontieteisiin liittyvän pedagogiikkaa, toimintakulttuuria ja oppimisympäristöjä. Linjalle valitut opiskelijat opiskelevat vähintään 30 kurssia matemaattis-luonnontieteellisiä aineista. Vuonna 2020 MaLu-linjalla aloitti 72 uutta opiskelijaa.

### Perinteitä

Otaniemen lukion MaLu-linja on jatkoa alun perin Olarin lukiossa olleelle MaLu-linjalle. Tuttavallisemmin MaLu opiskelijoita kutsutaan datoiksi.

#### Datanurkka

Entisessä Olarin lukiossa alun perin sijainnut datanurkka on syntynyt uudelleen Otaniemen lukion toiseen kerrokseen. Datanurkka on MaLu-linjalaisten suosima tila väli- ja hyppytuntien viettoon. Datanurkassa on oppilaiden itsekustantamat jääkaappi ja mikroaaltouuni.

#### Databileet

Tapahtuma, johon kutsutaan kaikki MaLu-linjalla opiskelevat ja opiskelleet alumnit. Tapahtumassa ollaan perinteisesti tarjoiltu illallinen ja seurattu toisen vuosikurssin suunnittelemaa ohjelmaa. Ensimmäisen vuosikurssin opiskelijat auttavat järjestelyissä ja kolmannen vuosikurssin opiskelijat tuottavat lyhytelokuvan, jota nimitetään dataleffaksi. Vuoden 2020 databileet järjestettiin poikkeuksellisesti suoratoistona covid-19-pandemian takia.

#### Dataleffa

Alun perin Olarin lukion MaLu-linjalla syntynyt perinne, jossa kolmannen vuoden MaLu opiskelijat, eli tuttavallisemmin dabit, tekevät vuosittaisiin databileisiin videotuotoksen. Videot ovat kestäneet noin kymmenestä minuutista tuntiin.

Teatterin ja median linja
-------------------------

Lukiossa on teatterin ja median opetukseen erikoistunut linja (TeMe), jolle valitaan vuosittain 25 opiskelijaa erillisten hakukriteereiden perusteella. Linjan toimintaan kuuluu teatteriproduktioita sekä valtakunnalliset teatteri- ja mediadiplomit.

Lähteet
-------

1. ↑  Jussi TwoSeven: Otakarhu @ Otaniemen lukio, Espoo *jussitwoseven.com*.  11.9.2019. Viitattu 6.10.2020.
2. 1 2 3 4  Arkistoitu kopioOtaniemen lukio Espoon kaupunki, espoo.fi.  Arkistoitu 23.10.2020. Viitattu 6.10.2020.
3. 1 2  Arkistoitu kopioEspoon seudun lukiot (valinnat: 1= Otaniemen lukio ja 2= opiskelijamäärä) espoonyhteishaku.fi.  Arkistoitu 9.5.2021. Viitattu 6.10.2020.
4. 1 2  Otaniemen jättilukioon muuttaa 800 opiskelijaa ja satoja virkamiehiä – vuokra 6,7 miljoonaa euroa *Länsiväylä, lansivayla.fi*.  5.9.2018. Viitattu 6.10.2020.
5. 1 2  Arkistoitu kopioOtaniemen lukio, Lukio *Opintopolku, opintopolku.fi*.  Arkistoitu 11.8.2015. Viitattu 6.10.2020.
6. 1 2 3  Arkistoitu kopioOtaniemen lukio, Lukion matematiikka- ja luonnontiedelinja (erityinen koulutustehtävä) *Opintopolku, opintopolku.fi*.  Arkistoitu 11.8.2015. Viitattu 6.10.2020.
7. 1 2  Arkistoitu kopioOtaniemen lukio, Lukion teatterin ja median linja *Opintopolku, opintopolku.fi*.  Arkistoitu 11.8.2015. Viitattu 6.10.2020.
8. ↑  Lukiokoulutuksen oppilaat (xlsb) (Otaniemen lukion muodostaneiden Olarin ja Pohjois-Tapiolan lukion oppilasmäärät 2018 löytyvät klikkaamalla opetuksen järjestäjää "Espoon kaupunki" (375 + 450 oppilasta)) Opetushallinnon tilastopalvelu Vipunen, vipunen.fi. Viitattu 6.10.2020.
9. ↑  Marjatta Rautio ja Reeta Niemonen: Katso, millä keskiarvolla Suomen eri lukioihin pääsi – Jani Ollila aloittaa erälukion Enontekiöllä, Juuso Laine matikkalukion Espoossa *Yleisradio, yle.fi*.  11.6.2020, päivitetty 17.6.2020. Viitattu 6.10.2020.
10. ↑  Otaniemenlukio.fi *opintopolku.fi*. Viitattu 10.5.2020.
11. ↑  Datanurkka *www.instagram.com*. Viitattu 15.11.2021.
12. ↑  datanurkka *datanurkka.business.site*.  Arkistoitu 15.11.2021. Viitattu 15.11.2021.
13. ↑  Juhana: Alumneja ja verkostoitumista Otaniemen lukion databileissä *Lukema*.  18.12.2019. Viitattu 15.11.2021.
14. ↑  Verkostoitumista alumnien kanssa, Databileet *Tralla.fi*. Viitattu 15.11.2021.
15. ↑  Inka: Eläimellinen elämä: Databileet *Eläimellinen elämä*.  torstai 8. marraskuuta 2012. Viitattu 15.11.2021.
16. ↑  Databileet 2020 *youtu.be*.
17. ↑  Dataleffa DVD Box Set - YouTube *www.youtube.com*. Viitattu 15.11.2021.

Aiheesta muualla
----------------

* Otaniemen Ma-Lu lukion esittely (pdf)
* Kaksi Espoon lukiota halutaan siirtää Otaniemeen – Alun perin suunniteltiin 2 500 oppilaan jätti­koulua *Helsingin Sanomat,* 17.6.2018
* Päättäjät kummeksuvat Espoon tilahankkeita – Kaupunki vuokrasi lukioille tuplasti tilaa liki kolminkertaisella hinnalla: "Ennen kunnon käsittelyä, oli jossain jo päätetty tilojen vuokraamisesta" *Yle* 15.10.2018
* Otaniemessä aloittaa uusi Otaniemen lukio *Tekniikka & Talous,* 23.11.2018